In nomine Verbi incarnati. Noverint cuncti fideles sanctæ Dei æcclesiæ, quod ego Wichardus de Marziaco et frater meus Gausfredus donamus Deo et sanctis ejus Petro et Paulo, ad locum Cluniacum, aliquid de nostra hereditate, pro anima fratris nostri Berardi et animabus omnium parentum nostrorum, hoc est dimidiam colonicam in villa Montesono, quæ est in pago Augustudunensi, cum omnibus terris ibi pertinentibus, id est pratis, campis, silvis, aquis, pascuis, cum omnibus usque ad inquirendum. S. Wichardi et Gaufredi fratris ejus, qui hoc fecerunt. S. Wichardi de Munciaco. S. Ansedei fratris ejus. S. Arlei fratris ejus.